钦定古今图书集成/理学汇编/学行典/第247卷 > 苏汤宇
## 钦定古今图书集成/理学汇编/学行典/第247卷 > 苏汤宇

按《蠡县志》：“苏汤宇，号寰庆，恩之长子，以岁贡任河南
仪封县训导。性至孝，父病，割股尝粪，抚育庶弟成立，
俱入泮。有青县任性浩，与汤宇交好，性浩以三百金
寄贮，后夜被盗，室中之藏几罄，独此金尚存，黎明即
驰还之。有友死不葬，助之多金，复割地八亩以襄其
事。又故人妻贫，捐一年之廪饩，而戚友倡率赖以赡”
养。其孤疫疾盛行，悯尸骸枕籍，尽伐家园大树三十
二株为棺以葬之，施“义冢”十馀亩，凶岁斗米二两，尽
出所蓄谷七十馀石以赈。其高义实难磨灭，而父子
相继行善，俱出自然，所当亟为阐扬，以励末俗也。